钦定古今图书集成/明伦汇编/氏族典/第438卷 > 《廖用贤尚友录》 > 夏守恩
## 钦定古今图书集成/明伦汇编/氏族典/第438卷 > 《廖用贤尚友录》 > 夏守恩

按《宋史夏守恩传》：“守恩字君殊，并州榆次人。父遇，为
武骑军校，与契丹战殁。守恩补下班殿侍，给事襄王
宫，累迁西头供奉官。真宗即位，四迁至普州刺史。帝
幸澶渊，守恩从行，迁博州刺史。帝不豫，中宫预政，以
守恩领亲兵，倚用之，擢殿前都虞候。天圣初，历天雄、
泰宁、武宁节度使，为真定府、定州路都总管。守恩所”
至，恃宠骄恣不法。定州通判李参发其赃，鞫问得实，
除名连州编管，卒贬所。